open-index/open-wikipedia-markdown huggingface dataset:
Κρουκσίτης

Ο **κρουκσίτης** είναι σεληνιούχο ορυκτό που αποτελείται από χαλκό, σελήνιο, θάλλιο και άργυρο.

## Χαρακτηριστικά
Ο χημικός του τύπος αναφέρεται είτε ως Cu7(Tl,Ag)Se4 ή ως (Cu,Tl,Ag)2Se. Σχηματίζεται με καθίζηση υδροθερμικών ρευστών και περιέχει κατά μάζα: 16,3% Tl, 47,3% Cu, 2,9% Ag, και 33,6% Se.

Ο κρουκσίτης είναι αδιαφανές μεταλλικό ορυκτό σε απόχρωση από γαλαζωπό γκρι ως ροζαλί καφέ που κρυσταλλώνεται στο τετραγωνικό σύστημα. Έχει σκληρότητα Μος 2,5-3 και ειδικό βάρος 6,9.

## Όνομα και ανακάλυψη
Ανακαλύφθηκε το 1866 στο Skrikerum της Σουηδίας και ονομάστηκε έτσι από τον Ουίλιαμ Κρουκς (1832-1919), ο οποίος ανακάλυψε το στοιχείο θάλλιο.

## Παραπομπές


## Βιβλιογραφία
* 
* 

Κατηγορία:Ορυκτά του χαλκού
Κατηγορία:Ορυκτά-επέκταση
Κατηγορία:Ορυκτά του αργύρου
Κατηγορία:Ορυκτά του θαλλίου
Λουτρά Νισύρου

Τα **Λουτρά** είναι παράλιος οικισμός της Νίσυρου στα Δωδεκάνησα, ο οποίος βρίσκεται στα βόρεια παράλια του νησιού, ανάμεσα στο Μανδράκι και τους Πάλους. Απέχουν 2 χλμ. δυτικά από το Μανδράκι και οφείλουν το όνομά τους στα εκεί υπάρχοντα ιαματικά λουτρά. Ως οικισμός αναφέρεται επίσημα, μετά την ενσωμάτωση των Δωδεκανήσων, το 1948 να προσαρτάται στον τότε δήμο Μανδρακίου. Σύμφωνα με το σχέδιο Καλλικράτης, μαζί με το Μανδράκι, τη νησίδα Γυαλί και τη νησίδα Κανδελιούσσα αποτελούν την  τοπική κοινότητα Μανδρακίου η οποία ανήκει στο Δήμο Νισύρου και σύμφωνα με την απογραφή του 2011 δεν έχει μόνιμους κατοίκους. Η πορεία του πληθυσμού, σύμφωνα με τις απογραφές είναι:

## Εξωτερικοί σύνδεσμοι
*Ιαματικές Θερμές Πηγές από τον ιστότοπο του Δήμου Νισυρίων
*Αναγνωρίστηκαν τα Λουτρά της Νισύρου από τον ιστότοπο https://www.rodiaki.gr
 
## Παραπομπές


Κατηγορία:Χωριά της Νισύρου
Νίστορα Ιωαννίνων

Η **Νίστορα** είναι ορεινό χωριό του νομού Ιωαννίνων σε υψόμετρο 880 μέτρων και ανήκει στα Κατσανοχώρια της Ηπείρου..

## Γεωγραφία - Αξιοθέατα
Η Νίστορα βρίσκεται στα νοτιοανατολικά του νομού και κοντά στην επαρχιακή οδό Ιωαννίνων - Συρράκου. Απέχει 24,5 χλμ. ΝΑ. της πόλης των Ιωαννίνων και 32 χλμ. Δ. από τα Πράμαντα. Αξιοθέατα της περιοχής είναι ο ιερός ναός της Φανερωμένης που βρίσκεται στον ομώνυμο λόφο, στο δρόμο προς το γειτονικό Φορτόσι. Πρόκειται για τρίκλιτη βασιλική με τρούλο που σύμφωνα με την τοπική  παράδοση κτίστηκε από τον Κοσμά τον Αιτωλό και στο εσωτερικό της έχει τοιχογραφίες του 1787. Από το 1964 έχει κηρυχθεί αρχαίο μνημείο.

## Ονομασία - Διοικητικά
Σύμφωνα με την τοπική παράδοση λίγο πιο έξω από το χωριό Κωστήτσι, στην τοποθεσία "Λάτη", υπήρχε ένας μεγάλος οικισμός, το Λάτιο, ο οποίος μαστίζονταν από λοιμό. Από αυτόν τον λοιμό, επέζησαν μόνο τέσσερα αδέλφια που ονομάζονταν Κώστας, Νέστορας, Πέτρος και Φώτης. Τα τέσσερα αυτά αδέλφια έχτισαν τα χωριά που φέρουν ακόμα και σήμερα το όνομά τους, με διάφορες παραφθορές βέβαια, δηλαδή «Κωστήτσι» (Κώστας), «Νίστορα» (Νέστορας), «Πάτερο» (Πέτρος) και «Φορτόσι» (Φώτης). Ως οικισμός αναγνωρίστηκε επίσημα, μετά την απελευθέρωση της Ηπείρου, το 1919 ως μέρος της τότε κοινότητας Κορύτιανης. Σύμφωνα με το πρόγραμμα ''Καλλικράτης'', μαζί με τους οικισμούς Κωστήτσι, Φορτόσι και  Πάτερο αποτελούν τη τοπική κοινότητα Φορτοσίου που ανήκει στη δημοτική ενότητα Κατσανοχωρίων του Δήμου Βορείων Τζουμέρκων και σύμφωνα με την απογραφή 2011, έχει πληθυσμό 10 κατοίκους.

## Παραπομπές


Κατηγορία:Δήμος Βορείων Τζουμέρκων
Κατηγορία:Χωριά της περιφερειακής ενότητας Ιωαννίνων
Χατσινσονίτης

O **χατσινσονίτης** είναι ορυκτό άλας του σουλφιδίου που αποτελείται από θάλλιο, αρσενικό και μόλυβδο με τύπο (Tl,Pb)2As5S9. Ο χατσινσονίτης είναι ένα σπάνιο υδροθερμικό ορυκτό.

Ανακαλύφθηκε στο Binnental της Ελβετίας το 1904 και πήρε το όνομά του από τον μεταλλειολόγο του Cambridge Άρθουρ Χάτσινσον (Arthur Hutchinson, 1866-1937).

## Παραπομπές


## Περαιτέρω ανάγνωση

* 

Cite journalLast namePriorFirst nameG. T.Year of publication1905TitleA New Thallium MineralJournalNatureVolume71Issue1849Pages534Bibcode1905Natur..71Q.534PDOI10.1038/071534b0

Κατηγορία:Ορυκτά του αρσενικού
Κατηγορία:Ορυκτά του μολύβδου
Κατηγορία:Ορυκτά του θαλλίου
Χένρικ Ίνγεμπριγκτσεν

Ο **Χένρικ Ίνγεμπριγκτσεν** (γενν. 24 Φεβρουαρίου 1991) είναι Νορβηγός αθλητής του στίβου. Εξειδικεύεται στα 1500 και 5000 μέτρα. Είναι ο πρωταθλητής Ευρώπης 2012 στα 1500 μέτρα ανδρών. Εκπροσώπησε τη χώρα του στους Ολυμπιακούς Αγώνες 2012 στο Λονδίνο. Οι μικρότεροι αδελφοί του, Φίλιπ και Γιάκομπ είναι και αυτοί δρομείς μεσαίων αποστάσεων. 

Έχει κερδίσει 4 μετάλλια, εκ των οποίων 1 χρυσό, 2 ασημένια και 1 χάλκινο σε Ευρωπαϊκά Πρωταθλήματα και 2 (1 ασημένιο και 1 χάλκινο) σε Ευρωπαϊκά Πρωτάθλημα Κλειστού. Στο Κύπελλο Ηπείρων 2018 κατέκτησε το χάλκινο μετάλλιο στα 3000 μέτρα, συμμετέχοντας με την Ευρώπη.

## Παραπομπές


Κατηγορία:Νορβηγοί αθλητές του στίβου
Κατηγορία:Νορβηγοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Δρομείς μεσαίων αποστάσεων
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κουχίν

Το **Κουχίν** (ή ***Γκουχίν***) (Ιαπωνικα: 狗賓 ή ぐひん) είναι ένα είδος τένγκου. Είναι φιγούρα λύκου και λέγεται ότι έχει στόμα σκύλου.

## Περιγραφή
Τα Κουχίν είναι είδος τένγκου με ανθρωπομορφική εμφάνιση λύκου/σκύλου. Θεωρούνται ως οι αγγελιοφόροι των κάμι (θεοί, φυσικά αντικείμενα, πνεύματα που ζουν στα δέντρα ή δυνάμεις της φύσης) και η δουλειά τους φέρεται ότι είναι να διατηρούν την επίσημη σχέση ύπαρξης μεταξύ βουνών και ανθρώπων. Έτσι, βασικά, είναι πλάσματα ειρηνικής φύσεως, αλλά αν υπάρξει ανθρώπινη ασέβεια σε αυτή τη σχέση, πιστεύεται ότι ένα κουχίν μπορεί να βλάψει τον άνθρωπο αυτόν. Βρίσκονται στο κατώτατο σημείο κατάταξης των τένγκου, αλλά έχουν περισσότερες ευκαιρίες να επικοινωνούν με τους ανθρώπους. Κοινό με τους λυκανθρώπους έχουν μόνο την άγρια εμφάνιση.

## Παραπομπές


Κατηγορία:Ιαπωνική μυθολογία
Κατηγορία:Μυθολογικά πλάσματα
Κατηγορία:Μυθολογικά κυνοειδή
Οικία Λουπί

Η **Οικία Λουπί** (γαλλικά: *Maison Loupy*), ή **Οικία Φραπιέ ντε Μονμπενουά** (γαλλικά: *Maison Frappier de Montbenoît*), είναι οικία του νησιού της Ρεϋνιόν, γαλλικού υπερπόντιου νομού ευρισκόμενου στα νοτιοδυτικά του Ινδικού Ωκεανού. Ευρισκόμενη επί του αριθμού 24 της Οδού Αρσαμπώ (γαλλικά: *Rue Archambeaud*), εντός του κέντρου του Σαιν-Πιερ, κατεγράφη εντός του πρόσθετου καταλόγου των ιστορικών μνημείων στις 22 Οκτωβρίου 1998.

## Παραπομπές



Λουπι
Κατηγορία:Ιστορικά μνημεία στο Σαιν-Πιερ (Ρεϋνιόν)
Κατηγορία:Ιστορικά μνημεία καταγεγραμμένα το 1998
Κατηγορία:Οικίες ιστορικά μνημεία (Γαλλία)
Ευγενία Κολλάτου

Η **Ευγενία (Τζένη) Κολλάτου**, γεννημένη στις 5 Μαρτίου 1998 στην Αθήνα, είναι Ελληνίδα αθλήτρια της καλαθοσφαίρισης. Διαθέτοντας ύψος 172 εκατοστά, αγωνίζεται ως πόιντ γκαρντ. Από τον Ιούνιο του 2023 αγωνίζεται με τα χρώματα του Ολυμπιακού Πειραιώς, ενώ τον Ιούνιο του 2025 ανανέωσε το συμβόλαιό της για μία τριετία ακόμη. Έχει αγωνιστεί σε όλα τα ηλικιακά κλιμάκια των αναπτυξιακών εθνικών ομάδων της Ελλάδας.

## Καριέρα

Στις 18 Μαΐου 2022 ανακοινώθηκε από την την ομάδα του Παναθηναϊκού, από την οποία αποδεσμεύθηκε κοινή συναινέσει στις 4 Ιουνίου 2022. Στις 1 Ιουλίου 2022, η Κολλάτου ανακοινώθηκε από τον Π.Α.Ο.Κ για την αγωνιστική περίοδο 2022-2023. Τελείωσε την σεζόν με κατά μ.ό 11.9 πόντους, 5 ριμπάουντ και 6.1 ασίστ. Στις 7 Δεκεμβρίου 2023, ανακοινώθηκε από τον Ολυμπιακό, όπου συνεχίζει να παίζει μέχρι σήμερα. 

## Στατιστικά διεθνών διοργανώσεων
*Τελευταία ενημέρωση*: 7 Φεβρουαρίου *2026*

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Κολλάτου παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Κολλάτου παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Παραπομπές


## Εξωτερικοί σύνδεσμοι
* Ευγενία Κολλάτου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Evgenia Kollatou, στατιστικά στον επίσημο ιστότοπο της FIBA.
* Evgenia Kollatou, στατιστικά στον επίσημο ιστότοπο της FIBA για τις διοργανώσεις 3×3.
* Evgenia Kollatou, στατιστικά στον ιστότοπο EuroBasket.com. 
* Evgenia Kollatou, στατιστικά στον ιστότοπο SofaScore.com. 
* Evgenia Kollatou, στατιστικά στον ιστότοπο FlashScore.com. 
* Evgenia Kollatou, στατιστικά στον ιστότοπο ProBallers.com. 
* 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Ηλεκτρούπολης
Κατηγορία:Καλαθοσφαιρίστριες Αργυρούπολης
Κατηγορία:Καλαθοσφαιρίστριες Α.Ε. Εσπερίδων Καλλιθέας
Κατηγορία:Καλαθοσφαιρίστριες Γ.Σ. Ικάρου Καλλιθέας
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Γ.Σ. Εσπερίδων Καλλιθέας
Κατηγορία:Καλαθοσφαιρίστριες ΜπαςΚάτς Ντύσσελντορφ
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Πόιντ γκαρντ
Ανθή Χατζηγιακουμή

Η **Ανθούλα (Ανθή) Χατζηγιακουμή**, γεννημένη στις 22 Νοεμβρίου 1993 στην Αθήνα, είναι Ελληνίδα καλαθοσφαιρίστρια. Διαθέτοντας ύψος 185 εκατοστά, αγωνίζεται ως Small Forward.

## Εξωτερικοί σύνδεσμοι
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες Α.Ε. Εσπερίδων Καλλιθέας
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Παναθηναϊκού
Κατηγορία:Σμολ φόργουορντ
Ίδρυμα Βασίλη και Ελίζας Γουλανδρή

Το **Ίδρυμα Βασίλη και Ελίζας Γουλανδρή** είναι Ελληνικός κοινωφελής, μη κερδοσκοπικός οργανισμός που στοχεύει κυρίως στην ενίσχυση των τεχνών και ιδιαίτερα των εικαστικών. Ιδρύθηκε το 1979 από το ζεύγος Βασίλη και Ελίζας Γουλανδρή και σήμερα εδρεύει στο κτήριο της οδού Ερατοσθένους 13, στο Παγκράτι.

## Ιστορικό
Πρώτος πρόεδρος ήταν ο Βασίλης Γουλανδρής και το 1994 τον διαδέχτηκε η Ελίζα Γουλανδρή. Από το 2000 μέχρι και σήμερα, πρόεδρος είναι η Φλωρέτ Π. Καραδόντη.

Στις 28 Ιουλίου 1979, το ίδρυμα εγκαινίασε το Μουσείο Σύγχρονης Τέχνης Άνδρου. Επιθυμία των ιδρυτών ήταν η δημιουργία ενός μικρού αποκεντρωμένου Μουσείου Σύγχρονης Τέχνης, το οποίο θα φιλοξενούσε τα έργα του ζεύγους Γουλανδρή, καθώς και περιοδικές εκθέσεις καλλιτεχνών του 20ου αιώνα, όπως Πικάσο, Ματίς, Μιρό, Καντίνσκι, Κλέε κ.ά., που διοργανώνονται κάθε καλοκαίρι από το 1986 στη Νέα Πτέρυγα του Μουσείου Σύγχρονης Τέχνης.

Το 1981 το ίδρυμα χρηματοδότησε τη κατασκευή του Αρχαιολογικού Μουσείου της Άνδρου (το οποίο δωρήθηκε στο Ελληνικό κράτος) για να στεγάσει πολύτιμα ευρήματα του αρχαίου οικισμού της Ζαγοράς της Άνδρου. Το 1989 ανέλαβε την κατασκευή, εξοπλισμό και συντήρηση της Εστίας Αθηνών.

## Το νέο κτήριο της Αθήνας
Το Ίδρυμα Βασίλη και Ελίζας Γουλανδρή ολοκλήρωσε την κατασκευή μιας νέας στέγης στην Αθήνα, διαμορφώνοντας ένα νεοκλασικό κτήριο της δεκαετίας του 1920, στην οδό Ερατοσθένους 13 στο Παγκράτι της Αθήνας. 

Σε αυτό το νέο κτήριο, 7.300 τ.μ., 11 όροφοι, πέντε εκ των οποίων πάνω από την επιφάνεια, εκτός από την έδρα του ιδρύματος φιλοξενούνται έργα της συλλογής των ιδρυτών Βασίλη Π. Γουλανδρή και της συζύγου του Ελίζας Β. Καραδόντη. 

Στο μουσείο της Αθήνας παρουσιάζονται έργα καλλιτεχνών όπως Πικάσο, Σαγκάλ, Ματίς, Τζιακομέττι, Μιρό, Κλέε, Καντίνσκι, Ελ Γκρέκο, Σεζάν, Μοντιλιάνι κ.α.

## Παραπομπές


Κατηγορία:Οικογένεια Γουλανδρή
Κατηγορία:Εικαστικές τέχνες
Γουλανδρη Βασιλη Ελενης
Κατηγορία:Άνδρος
Κέιτλιν Τζένερ

H **Κέιτλιν Μαρί Τζένερ** (, γενν. **Γουίλιαμ Μπρους Τζένερ**, , 28 Οκτωβρίου 1949) είναι Αμερικανίδα τηλεοπτική προσωπικότητα και πρώην πρωταθλήτρια στο δέκαθλο, αφού στους Ολυμπιακούς Αγώνες 1976 που έγιναν στο Μόντρεαλ, κέρδισε χρυσό μετάλλιο. 

Ήταν υποψήφια με το Ρεπουμπλικανικό Κόμμα για το χρίσμα του Κυβερνήτη της Καλιφόρνιας στις εκλογές ανάκλησης του 2021. 

Έγινε ευρύτερα γνωστή ωστόσο, μέσα από το οικογενειακό ριάλιτι *[[Keeping Up with the Kardashians]]* ως σύζυγος της Κρις Τζένερ.

Τον Απρίλιο του 2015, αποκάλυψε την επιθυμία να προχωρήσει σε εγχείρηση επαναπροσδιορισμού φύλου, αλλάζοντας όνομα από Μπρους σε Κέιτλιν. Η πρώτη επίσημη φωτογράφιση ως γυναίκα, έγινε τον Ιούλιο της ίδιας χρονιάς, με το εξώφυλλο στο περιοδικό Vanity Fair ενώ το όνομα και η αλλαγή φύλου έγιναν επίσημα στις 25 Σεπτεμβρίου. Έχει χαρακτηριστεί η πιο διάσημη τρανσέξουαλ γυναίκα του κόσμου.

Τη σεζόν 2015-2016 πρωταγωνίστησε στην τηλεοπτική σειρά *I Am Cait* που επικεντρώθηκε στην φυλομετάβαση της.

## Προσωπική ζωή
Πριν προχωρήσει σε εγχείρηση επαναπροσδιορισμού φύλου είχε κάνει τρεις γάμους. 

Ο πρώτος, έγινε το 1972 και ήταν με την Κρίστι Κροουνόβερ, με την οποία απέκτησε και δύο παιδιά. Τον Μπερτ (γενν. 6 Σεπτεμβρίου 1978) και την Κέισι (γενν. 10 Ιουνίου 1980). Χώρισαν επίσημα τον Ιανουάριο του 1981.

Πολύ σύντομα, στις 5 Ιανουαρίου 1981, παντρεύτηκε την ηθοποιό Λίντα Τόμσον στη Χαβάη. Μαζί απέκτησαν δύο γιους, τον Μπράντον (γενν. 4 Ιουνίου 1981) και τον Μπρόντι (γενν. 21 Αυγούστου 1983). Χώρισαν το Φεβρουάριο του 1986.

Ο τρίτος γάμος, ήταν με την Κρις Τζένερ και έγινε στις 21 Απριλίου 1991. Μαζί απέκτησαν δύο κόρες, τις Κένταλ (γενν. 3 Νοεμβρίου 1995) και Κάιλι (γενν. 10 Αυγούστου 1997) ενώ ξεκίνησαν και το οικογενειακό ριάλιτι «Keeping Up with the Kardashians», μαζί με τα παιδιά της Κρις από το γάμο της με τον Ρόμπερτ Καρντάσιαν, Κιμ, Κόρτνεϊ, Κλοέ και Ρομπ. Το ζευγάρι ανακοίνωσε το χωρισμό του τον Οκτώβριο του 2013 (ενώ ήδη είχαν χωρίσει από τον Ιούνιο) και το Σεπτέμβριο του 2014, η Κρις ζήτησε διαζύγιο. Το διαζύγιο τους εκδόθηκε επίσημα τον Μάρτιο του 2015.

## Παραπομπές


Κατηγορία:Δεκαθλητές
Κατηγορία:Αμερικανοί τηλεπαρουσιαστές
Κατηγορία:Τρανς άτομα
Κατηγορία:ΛΟΑΤ πρόσωπα από τις ΗΠΑ
Κατηγορία:ΛΟΑΤ Χριστιανοί
Εκκλησία Σαιν-Πιερ-Σαιν-Πωλ (Σαιν-Πιερ)

Η **Εκκλησία Σαιν-Πιερ-Σαιν-Πωλ** ((γαλλικά: *Église Saint-Pierre-Saint-Paul*) είναι Καθολική εκκλησία του νησιού της Ρεϋνιόν, γαλλικού υπερπόντιου νομού ευρισκόμενου στα νοτιοδυτικά του Ινδικού Ωκεανού. Ευρισκόμενη επί του αριθμού 54 της Οδού Ωγκύστ Μπαμπέ (γαλλικά: *Rue Auguste-Babet*), εντός του κέντρου του Σαιν-Πιερ, και επί της δυτικής όχθης του Ποταμού ντ'Αμπόρ, κατεγράφη εντός του καταλόγου των ιστορικών μνημείων στις 22 Οκτωβρίου 1998.

## Δείτε επίσης

*Κατάλογος εκκλησιών στη Ρεϋνιόν

## Παραπομπές


Σαιν-Πιερ-Σαιν-Πωλ
Κατηγορία:Εκκλησίες αφιερωμένες στους Άγιους Πέτρο και Παύλο
Σαιν-Πιερ-Σαιν-Πωλ (Ρευνιον)
Κατηγορία:Ιστορικά μνημεία στο Σαιν-Πιερ (Ρεϋνιόν)
Κατηγορία:Ιστορικά μνημεία καταγεγραμμένα το 1998
Κατηγορία:Καθολικισμός στη Ρεϋνιόν
Κατηγορία:Θρησκεία στο Σαιν-Πιερ (Ρεϋνιόν)
Προμαχώνας των Μετανοούντων

Ο **Προμαχώνας των Μετανοούντων** (γαλλικά: *Bastion des Pénitents*) είναι προμαχώνας ευρισκόμενος στη Σεν της Γαλλίας.

## Περιγραφή

## Τοποθεσία
Ο προμαχώνας ευρίσκεται εντός της κοινότητας της Σεν, στον νομό των Αλπ-ντε-Ωτ-Προβάνς.

## Ιστορία

Το κτίριο κατεγράφη ως ιστορικό μνημείο το 1988.

## Δείτε επίσης
* Κατάλογος ιστορικών μνημείων των Αλπ-ντε-Ωτ-Προβάνς

## Παραπομπές




Μετανοουντων
Κατηγορία:Ιστορικά μνημεία στις Αλπ-ντε-Ωτ-Προβάνς
Κατηγορία:Ιστορικά μνημεία καταγεγραμμένα το 1988
Κατηγορία:Σεν (Αλπ-ντε-Ωτ-Προβάνς)
Ταμάς Κάζι

Ο **Ταμάς Κάζι** (γενν. 16 Μαΐου 1985) είναι Ούγγρος αθλήτης και συγκεκριμένα δρομέας μεσαίων αποστάσεων. Συμμετέχει στα 800 μέτρα κυρίως, αλλά από το 2015 συμμετέχει και στα 1500 μέτρα. Συμμετείχε για την Ουγγαρία στους Θερινούς Ολυμπιακούς Αγώνες 2012 αλλά δεν κατάφερε να προκριθεί στους ημιτελικούς.

## Παραπομπές


Κατηγορία:Ούγγροι αθλητές του στίβου
Κατηγορία:Ούγγροι αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στη Θερινή Πανεπιστημιάδα 2007
Κατηγορία:Κάτοχοι μεταλλίων του Ουγγρικού Πρωταθλήματος Στίβου
Κάστρο Μπιλστάιν

Το **Κάστρο Μπιλστάιν** (γαλλικά: *Château Bilstein*) είναι ιστορικό μνημείο ευρισκόμενο στο Υρμπές, εντός του νομού του Κάτω Ρήνου, στη Γαλλία.

## Τοποθεσία
Το συγκεκριμένο κτίριο ευρίσκεται στο Υρμπές.

## Ιστορία
Το κάστρο κατηγοριοποιήθηκε ως ιστορικό μνημείο το 1898.

## Αρχιτεκτονική

## Δείτε επίσης

* Κατάλογος κάστρων του Κάτω Ρήνου
* Κατάλογος ιστορικών μνημείων του Κάτω Ρήνου

## Παραπομπές


## Πηγές
*  Marc Greder, « Deux châteaux méconnus : Bilstein-Urbeis et Wangenburg », in *Recherches médiévales*, 1984, no 5, σ. 23-24

Κατηγορία:Ιστορικά μνημεία στον Κάτω Ρήνο
Κατηγορία:Ιστορικά μνημεία κατηγοριοποιημένα το 1898
Μπιλσταιν
Κατηγορία:Κάστρα στον Κάτω Ρήνο
Ευρωπαϊκό Πρωτάθλημα Στίβου 2018 – 5000 μέτρα ανδρών

Τα '''5000 μέτρα''' '''ανδρών''' ήταν ένα από τα αγωνίσματα στο Ευρωπαϊκό Πρωτάθλημα Στίβου 2018 και πραγματοποιήθηκε στις 11 Αυγούστου 2018. 

## Ρεκόρ

## Πρόγραμμα

## Αποτελέσματα

### Τελικός

## Παραπομπές

005000 μέτρα αν
Κατηγορία:5000 μέτρα στο Ευρωπαϊκό Πρωτάθλημα Στίβου
Φυσιοπαθολογία αναπαραγωγής ζώων

Οι  είναι κτηνίατροι με προχωρημένη εκπαίδευση στην αναπαραγωγή των ζώων και στη μαιευτική. Στις Ηνωμένες Πολιτείες, οι περισσότεροι θηριογενολόγοι πιστοποιούνται από το Αμερικανικό Κολλέγιο Θηριογενολόγων.

## Πηγές
* Dorland's Medical Dictionary (25η Έκδοση)

## Εξωτερικοί σύνδεσμοι
* http://www.therio.org/ 
* http://www.theriogenology.org/ 

Κατηγορία:Κτηνιατρική
Πώλος ο Αιγινήτης

Ο **Πώλος ο Αιγινήτης** (4ος αιώνας π.Χ.) ήταν διάσημος ηθοποιός τραγωδιών της αρχαιότητας με καταγωγή από την Αίγινα. Ήταν γιος του Αθηναίου πολιτικού Χαρικλή, και μαθήτευσε υπό τον Αρχία τον Θούριο. Σύμφωνα με τον Πλούταρχο, ο Πώλος πέθανε στην ηλικία των 70 ετών, και λίγο πριν τον θάνατό του έλαβε μέρος ως ηθοποιός σε 8 τραγωδίες σε διάστημα 4 ημερών. Αναφορά στον ηθοποιό γίνεται και από τον Ρωμαίο συγγραφέα Αύλο Γέλλιο, όπου περιγράφει πως κατά την παράσταση της ''Ηλέκτρας'' στη σκηνή όπου θρηνείται ο Ορέστης με την τεφροδόχο της στάχτης του, ο Πώλος πρωταγωνίστησε κρατώντας την τεφροδόχο με τις στάχτες του γιου του.

## Παραπομπές


Κατηγορία:Αρχαίοι Έλληνες ηθοποιοί
Κατηγορία:Αρχαίοι Αιγινήτες
Πώλος (αποσαφήνιση)

Η ονομασία **Πώλος** μπορεί να αναφέρεται στα παρακάτω θέματα:

* Πώλος ο Ακραγαντινός, σοφιστής και ρήτορας
* Πώλος ο Επιδαύριος, αρχαίος ολυμπιονίκης του σταδίου
* Πώλος ο Αιγινήτης, αρχαίος Έλληνας ηθοποιός
* Πώλος (ιπποδρομία), αρχαίο ολυμπιακό αγώνισμα
Μαραθώνιος της Λετονικής Βικιπαίδειας

μικρογραφία|Αφίσα για τον μαραθώνιο στη Ρίγα
Ο **Μαραθώνιος της Λετονικής Βικιπαίδειας** () ήταν έργο που εισήχθη στη κοινότητα της Λετονικής Βικιπαίδειας με διάφορους εταίρους του ιδιωτικού τομέα στην κοινή προσπάθεια με στόχο την επέκταση της Λετονικής Βικιπαίδειας για να ενεργοποιήσει τη χρηστικότητα της Λετονικής γλώσσας στη διαδικασία της μάθησης, της γνώσης και το ερευνητικό έργο. Ο μαραθώνιος άνοιξε στις 11 Μαρτίου 2015. Το έργο στοχεύει να επεκτείνει τη Λετονική Βικιπαίδεια στα 100&#x20;χιλιάδες άρθρα στην επέτειο των 100 χρόνων από την ανεξαρτησία της Λετονίας (18 Νοεμβρίου 2018).

Ο μαραθώνιος ήταν μια πρωτοβουλία της Norvik Banka, με συνεργάτες το Πανεπιστήμιο της Λετονίας, το Κρατικό Κέντρο Γλώσσας, τους συντάκτες της Λετονικής Βικιπαίδειας, το Radio 5 και την εταιρεία Tilde. Η ενημερωτική εκστρατεία υποστηρίχθηκε από την Delfi.lv και το καλύτερο βραβείο για τους συγγραφείς παρείχε η Samsung. Τον Μάρτιο του 2015 η Λετονική Βικιπαίδεια περιείχε περίπου 59&#x20;χιλιάδες άρθρα. Για σύγκριση, η Λιθουανική Βικιπαίδεια είχε περίπου 170&#x20;χιλιάδες άρθρα και η Εσθονική Βικιπαίδεια είχε 131&#x20;χιλιάδες άρθρα.

## Εκστρατεία
Κατά την περίοδο από τον Μάρτιο έως τον Αύγουστο του 2015 υπήρξε μια οργανωμένη εκστρατεία που καλούσε την ευρύτερη Λετονική κοινωνία να συμμετάσχει στην επέκταση της Βικιπαίδειας. Η εκστρατεία εξήγησε τη σημασία της Βικιπαίδειας και παρείχε πληροφορίες για την δημιουργία άρθρου στη Βικιπαίδεια. Η εκστρατεία του Μαραθωνίου προωθήθηκε σε κοινωνικά δίκτυα, καθώς και μέσω σωματικής διαφήμισης. Επίσης, διανεμήθηκαν και βίντεο στο YouTube που περιείχαν τα παρακάτω άτομα: τον αθλητή Αντρέις Ραστόργκουγιεβς, τον πρύτανη του Πανεπιστημίου της Λετονίας Μάρτσις Άουζινς, την συγγραφέα Ίνγκα Ζολούντε, τον εκπρόσωπο του draugiem.lv Γιάνις Παλκάβνιεκς, τον μουσικό Γιάνις Στίμπελις και τον Βικιπαιδιστή Έντγκαρς Λέτσις.

## Βραβεία
Μια κριτική επιτροπή από τους εταίρους του μαραθωνίου θα αξιολογήσει τα άρθρα σύμφωνα με διάφορα κριτήρια και στο τέλος της εκστρατείας, τέσσερις συγγραφείς βραβευτούν. Τα άρθρα βαθμολογήθηκαν στις εξής κατηγορίες:

* Καλύτερη Ποιότητα, για το άρθρο με τη μεγαλύτερη πνευματική συνεισφορά (σε ένα ή μερικά ειδικά σχεδιασμένα άρθρα)
* Πιο πολύτιμη συνεισφορά (συνδυασμός ποσότητας και ποιότητας)
* Πιο διαβασμένο άρθρο (ο συγγραφέας του οποίου τα άρθρα ή ένα άρθρο διαβάστηκαν πολύ)
* Βραβείο συμπαθειών διαδικτύου

### Εβδομάδες θεματικών συνεργατών
Η εκστρατεία περιείχε επίσης εβδομάδες θεματικών συνεργατών, εντός της οποίας το καλύτερο άρθρο σχετικά με κάθε θέμα θα λάμβανε βραβείο από το συνεργάτη.

## Παραπομπές

## Εξωτερικοί σύνδεσμοι

* 
Κατηγορία:Βικιπαίδεια
Στρατώνας Φορμπέν

Ο **Στρατώνας Φορμπέν** (γαλλικά: *Caserne Forbin*) είναι στρατώνας ευρισκόμενος στην Αιξ-αν-Προβάνς της Γαλλίας.

## Τοποθεσία
Το συγκεκριμένο σύμπλεγμα ευρίσκεται επί του αριθμού 23 της Λεωφόρου Γκαμπετά (γαλλικά: *Boulevard Gambetta*), στην Αιξ-αν-Προβάνς.

## Ιστορία
Το κτίριο ανεγέρθηκε κατά την διάρκεια του πρώτου μισού του 18ου αιώνα.

Η πύλη κατεγράφη ως ιστορικό μνημείο το 1926.

## Δείτε επίσης
* Κατάλογος ιστορικών μνημείων της Αιξ-αν-Προβάνς

## Παραπομπές


Κατηγορία:Ιστορικά μνημεία στην Αιξ-αν-Προβάνς
Κατηγορία:Ιστορικά μνημεία καταγεγραμμένα το 1926
Εκσπερμάτιση

Η **εκσπερμάτιση** ή **εκσπερμάτωση** είναι η έκκριση του σπέρματος από την ανδρική αναπαραγωγική οδό, και συνήθως συνοδεύεται από οργασμό έπειτα από συνουσία ή αυνανισμό. Είναι το τελικό στάδιο και ο φυσικός στόχος της ανδρικής σεξουαλικής διέγερσης και αποτελεί βασικό συστατικό της φυσικής σύλληψης. Σε σπάνιες περιπτώσεις, η εκσπερμάτιση οφείλεται σε ασθένεια του προστάτη. Η εκσπερμάτιση μπορεί επίσης να εμφανιστεί αυθόρμητα κατά τη διάρκεια του ύπνου (ρεύση ή «ονείρωξη»).

## Εξωτερικοί σύνδεσμοι
* 
* 

Κατηγορία:Ανδρολογία
Κατηγορία:Γονιμότητα
Κατηγορία:Ουρολογία
Κατηγορία:Πέος
Κατηγορία:Σπέρμα

Κατηγορία:Ανδρική υγεία
Κατηγορία:Αναπαραγωγικό σύστημα αρσενικών θηλαστικών
CafeOBJ

Η **CafeOBJ** είναι γλώσσα προγραμματισμού, η οποία είναι μέλος της ευρύτερης γλώσσας προγραμματισμού OBJ. Η γλώσσα περιέχει πολλά πρόσθετα χαρακτηριστικά σε σχέση με τη γλώσσα OBJ.

Η CafeOBJ είναι γλώσσα για τη συγγραφή τυπικών (π.χ. μαθηματικών) προδιαγραφών μοντέλου για ένα ευρύ φάσμα λογισμικού και συστημάτων και την επαλήθευση των ιδιοτήτων τους. Η CafeOBJ υλοποιείται με την εξισωτική λογική και μπορεί να χρησιμοποιηθεί ως ένα ισχυρό διαδραστικό σύστημα απόδειξης θεωρημάτων.

Άλλα μέλη της οικογένειας γλωσσών  OBJ είναι οι Eqlog, FOOPS, Kumo, Maude και OBJ3.

## Εξωτερικοί σύνδεσμοι
*Офіційний сайт CafeOBJ  (στα αγγλικά)
*The OBJ family (στα αγγλικά)
*Verifying Specifications with Proof Scores in CafeOBJ, Kokichi Futatsugi, YouTube (στα αγγλικά)

Κατηγορία:Γλώσσες προγραμματισμού
Λογκάρ (ποταμός)

Ο **ποταμός Λογκάρ** είναι ποταμός του Αφγανιστάν. Δίνει το όνομά του στην κοιλάδα του Λογκάρ και στην περιφέρεια Λογκάρ. Στην περιφέρεια Μαϊντάν Bαρντάκ από όπου ο ποταμός πηγάζει, αυτός ονομάζεται **ποταμός Τσακ**. Το φράγμα Τσάκι Bαρντάκ βρίσκεται στον ποταμό στην ομώνυμη επαρχία.

Ο ποταμός Λογκάρ έχει ευρεία λεκάνη απορροής, από την περιφέρεια Μαϊντάν Βαρντάκ στις νότιες παρυφές της οροσειράς Σανγκλάχ και έχει πολλούς παραποτάμους από λόφους στην επαρχία Χαρουάρ, βορειοανατολικά του Γκαζνί. Συμβάλει με τον ποταμό Καμπούλ λίγα χιλιόμετρα από την πόλη της Καμπούλ. Η εύφορη κοιλάδα του Λογκάρ, έχει μήκος περίπου 64 χιλιόμετρα και πλάτος 19 χιλιόμετρα. Η κοιλάδα, η οποία βρίσκεται κοντά στην πρωτεύουσα, συμβάλει σημαντικά στην προμήθεια τροφίμων της πόλης.

## Πηγές


Κατηγορία:Ποταμοί του Αφγανιστάν
Αρχίας ο Θούριος

Ο **Αρχίας ο Θούριος** (4ος αιώνας π.Χ.) ήταν ηθοποιός από την πόλη των Θούριων στην Μεγάλη Ελλάδα. Μετέπειτα υπηρέτησε ως πράκτορας του Μακεδόνα στρατηγού Αντίπατρου, και έγινε γνωστός ως *φυγοθήρας* καθώς καταδίωκε τους Αθηναίους καταζητούμενους της αντιμακεδονικής παράταξης.

Αρχικά εκπαιδεύτηκε στην ρητορική από τον Αναξιμένη τον Λαμψακηνό και τον Λάκριτο τον Φασηλιδινό, πριν στραφεί στην ηθοποιία. Έγινε γνωστός κατά την σταδιοδρομία του ως τραγικός ηθοποιός, συμμετέχοντας σε παραστάσεις στην Αθήνα και αλλού. Αναφέρεται από τον Πλούταρχο ως ο δάσκαλος του σπουδαίου ηθοποιού Πώλου του Αιγινήτη, καθώς και πως είχε υπάρξει νικητής στα Λήναια κατά το 330 π.Χ., παρότι από τους Αθηναίους θεωρούνταν ως *ξένος*.

Ιστορικά είναι γνωστός περισσότερο για τον ρόλο που διαδραμάτισε σε σχέση με τον Αντίπατρο, κυβερνήτη του ελλαδικού χώρου γενικότερα ενόσω ο Μέγας Αλέξανδρος έλλειπε στην Ασία. Ο Αρχίας τέθηκε στην υπηρεσία του Αντίπατρου ως κατάσκοπος έναντι της αντιμακεδονικής παράταξης, και καθώς δεν διέθετε συνδέσεις με πολιτικά ρεύματα πιθανώς το έκανε λόγω χρηματισμού. Το 322 π.Χ., μετά την μάχη της Κραννώνας, ο Αρχίας στάλθηκε για την σύλληψη των αντιμακεδόνων ρητόρων τους οποίους ο Αντίπατρος είχε απαιτήσει να του παραδοθούν από τους Αθηναίους. και οι οποίοι είχαν διαφύγει από την πόλη. Συνέλαβε τους Υπερείδη, Αριστόνικο, και Ιμεραίο, βγάζοντας τους έξω από το ιερό του Αιακού στην Αίγινα όπου είχαν καταφύγει, και μεταφέροντας τους στις Κλεωνές της Αργολίδας όπου εκτελέστηκαν, ενώ κατά τις μαρτυρίες ο Υπερείδης έκοψε την γλώσσα του με τα δόντια του προκειμένου να μην εξαναγκαστεί να μιλήσει για τους υπόλοιπους συνεργούς του. Ο Αρχίας ήταν αυτός που επίσης συνέλαβε τον ρήτορα Δημοσθένη στον ναό του Ποσειδώνα στο νησί της Καλαυρείας, και έπειτα ο Δημοσθένης αυτοκτόνησε.

Ενδεχομένως πρόκειται για τον ίδιο Αρχία ο οποίος αναφέρεται από τον Αρριανό πως παντρεύτηκε την κόρη του Αντίπατρου, Νίκαια, το 322 π.Χ.. Από κάποιο σημείο και έπειτα η ζωή του δεν φαίνεται να εξελίχθηκε ευνοϊκά, και αναφέρεται πως πέθανε από υποσιτισμό σε συνθήκες μεγάλης φτώχειας και εξαθλίωσης.

## Παραπομπές


Κατηγορία:Αρχαίοι Έλληνες ηθοποιοί
Γλώσσα Νανουμπάε

Η **γλώσσα Νανουμπάε** (ISO 639-3: *afk*, Ethnologue: *afk*, Glottolog: *nanu1240*) κατατάσσεται στις γλώσσες Αραφούντι και ομιλείται στην επαρχία ανατολικού Σεπίκ της Παπούα Νέας Γουινέας. Ομιλείται από 1.270 ομιλητές σύμφωνα με την απογραφή του 2005, και δεν διαθέτει γνωστό σύστημα γραφής. Εμφανίζει αρκετές ομοιότητες με την γλώσσα Ταπέι, και παλαιότερα χρησιμοποιούνταν η ονομασία *Αλφέντιο* για τον προσδιορισμό και των δύο ως μιας κοινής γλώσσας. Οι περισσότεροι ομιλητές της χρησιμοποιούν επίσης την Τοκ Πισίν.

## Παραπομπές


## Εξωτερικοί σύνδεσμοι
* 
* 

Ν
Ιμεραίος ο Φαληρέας

Ο **Ιμεραίος ο Φαληρέας** (4ος αιώνας π.Χ., γιος του Φανόστρατου), ήταν Αθηναίος πολιτικός και αδερφός του Δημητρίου του Φαληρέα. Δεν είναι πολλά πράγματα γνωστά για την ζωή του, εκτός από το ότι ήταν ιερέας του Ποσειδώνα και πως αντίθετα με τον αδερφό του φαίνεται πως ανήκε στην αντιμακεδονική παράταξη των Αθηνών. Αναφέρεται πως μαζί με τον Υπερείδη και άλλους υπήρξε δημόσιος κατήγορος στον Άρειο Πάγο των πολιτών της Αθήνας οι οποίοι είχαν δωροδοκηθεί από τον Άρπαλο, ανάμεσα τους και ο Δημοσθένης. Με την έναρξη του Λαμιακού Πολέμου ο Ιμεραίος επιδίωξε ενεργά την εκδίωξη των Μακεδόνων από την Αθήνα, όμως μετά την μάχη της Κραννώνας το 322 π.Χ. όπου οι Αθηναίοι ηττήθηκαν, έγινε καταζητούμενος από τον Αντίπατρο. Κατέφυγε στην Αίγινα μαζί με τον Υπερείδη και τον Αριστόνικο ζητώντας καταφύγιο στον ναό του Αιακού, όμως εκεί τους ανακάλυψε ο Αρχίας ο Θούριος ο οποίος είχε σταλθεί από τους Μακεδόνες προς σύλληψη τους, και τους έσυρε έξω από τον ναό, συλλαμβάνοντας τους και εκτελώντας τους αργότερα.

Ο θάνατος του Ιμεραίου, χρησιμοποιήθηκε αργότερα από τους πολιτικούς αντιπάλους του Δημητρίου κατηγορώντας τον για τον θάνατο του αδερφού του, παρότι ο Δημήτριος ανήλθε στην εξουσία αρκετά χρόνια αργότερα.Ο Λουκιανός εκφράζεται με πολύ μελανά λόγια για τον Ιμεραίο, αναφέροντας πως ήταν ένας απλός δημαγωγός και καιροσκόπος.

## Παραπομπές


Κατηγορία:Αρχαίοι Αθηναίοι
Λάκριτος ο Φασηλιδινός

Ο **Λάκριτος ο Φασηλιδινός** (4ος αιώνας π.Χ.) ήταν σοφιστής με καταγωγή από την Φασηλίδα της Λυκίας. Είναι κυρίως γνωστός από τον λόγο του Δημοσθένη εναντίον του (*Πρoς την Λακρίτου παραγραφήν*), καθώς και για το ότι είχε υπάρξει δάσκαλος του Αρχία του Θουρίου, ενώ ο ίδιος ο Λάκριτος είχε μαθητεύσει υπό τον Ισοκράτη. 

Η υπόθεση του λόγου του Δημοσθένη τον κατέκρινε καθώς η υπόθεση είχε να κάνει με χρηματικό ποσό το οποίο είχε δανείσει κάποιος στον αδερφό του Λακρίτου, τον Αρτέμωνα. Ο Αρτέμωνας όμως πέθανε, και ο Λάκριτος αρνήθηκε να αποπληρώσει το δάνειο του αδερφού του, αν και ο ίδιος είχε συμμετέχει ως εγγυητής αποπληρωμής στην συμφωνία του δανείου σε περίπτωση όπου δεν θα μπορούσε να πληρώσει ο αδερφός του. Έτσι ο Δημοσθένης υπήρξε κατήγορος του Λακρίτου εκπροσωπόντας το άτομο το οποίο είχε δώσει τα χρήματα για το δάνειο και ζητούσε την αποπληρωμή του.

## Παραπομπές


Κατηγορία:Σοφιστές
Ευτύχης Φυτράκης

Ο **Ευτύχης Φυτράκης** είναι Έλληνας νομικός. 

## Βιογραφία
Γεννήθηκε το 1967 στα Χανιά. 

Σπούδασε νομικά στη Νομική Σχολή του Αριστοτελείου Πανεπιστημίου Θεσσαλονίκης. Ειδικεύτηκε στο ποινικό δίκαιο στα Πανεπιστήμια Θεσσαλονίκης, Λειψίας και το Ινστιτούτο Μαξ Πλανκ για αλλοδαπό και διεθνές ποινικό δίκαιο. 

Το 1997, αναγορεύτηκε διδάκτορας Νομικής ΑΠΘ, ενώ το 2009 διεξήγαγε μεταδιδακτορική έρευνα στο Πανεπιστήμιο Γκίσσεν (Γερμανίας). Ιδιαίτερα έχει ασχοληθεί, εκτός από το ποινικό δίκαιο (ουσιαστικό, δικονομικό, σωφρονιστικό), με το δημόσιο δίκαιο και το δίκαιο της ψυχικής υγείας.

Είναι δικηγόρος Αθηνών από το 1992 ενώ από το 1999 μέχρι το 2015 εργάστηκε στο Συνήγορο του Πολίτη ως ειδικός επιστήμονας. Από τον Μάρτιο του 2015 έως τον Ιούλιο του 2019 υπηρέτησε ως Γενικός Γραμματέας Αντεγκληματικής Πολιτικής του Υπουργείου Δικαιοσύνης, Διαφάνειας και Ανθρωπίνων Δικαιωμάτων.   

Διδάσκει από το 2001 στο Ελληνικό Ανοικτό Πανεπιστήμιο.  

## Δημοσιεύσεις
Έχει δημοσιεύσει μεγάλο αριθμό άρθρων σε επιστημονικά περιοδικά, συλλογικούς και τιμητικούς τόμους ενώ συμμετείχε σε ερευνητικά προγράμματα, στην Ελλάδα και το εξωτερικό. 

Έχει δημοσιεύσει τα παρακάτω βιβλία: 

* *Η απαγόρευση της αναδρομικότητας στην ποινική δικονομία*, 1998
* *Τα ελεγκτικά σώματα της διοίκησης*, 2010
* *Ποινικός εγκλεισμός και δικαιώματα* (επιμ., μαζί με τον Β. Καρύδη), 2011
* *Αξιόποινες σεξουαλικές πράξεις*, 3η έκδ. 2025 (μαζί με το Νίκο Παρασκευόπουλο)
* *Αόρατες ποινές. Ευρωπαϊκή διάσταση-ελληνική προοπτική* (επιμ.) 2018 
* *Σωφρονιστικός Κώδικας και συναφή νομοθετήματα (2022)*
* *SEX NOMOΣ ΕΓΚΛΗΜΑ. Το Σεξουαλικό ποινικό δίκαιο με απλά λόγια (2024)*
* *Ενδοοικογενειακή βία. Θεσμικό πλαίσιο, 2025*

## Παραπομπές


Κατηγορία:Έλληνες νομικοί
Καλαβριανή διάλεκτος Γκρίκο

**Καλαβριανή διάλεκτος Γκρίκο** (*γλώσσα γραίκα της Καλαβρίας*) αποκαλείται η διάλεκτος της ελληνικής γλώσσας των Ελλήνων της Κάτω Ιταλίας, στην περιοχή της Καλαβρίας, στη νότια Ιταλία. Αποτελεί τη μία από τις δύο κύριες διαλέκτους των Γκρίκο, με την άλλη να είναι η διάλεκτος Γκρίκο ανατολικότερα στην περιοχή της Απουλίας.

## Επισκόπηση
Η γλώσσα ταξινομείται από την ΟΥΝΕΣΚΟ ως απειλούμενη με εξαφάνιση, και ο αριθμός των ομιλητών της στην περιοχή θεωρείται πως είναι περίπου 500 έως 2000. Ταξινομείται από τον οργανισμό του *[[Ethnologue]]* ως διάλεκτος της νέας ελληνικής γλώσσας με την έννοια της σύγχρονης καθομιλούμενης γλώσσας των ελληνικών γλωσσών, όπως τα ποντιακά και τα τσακωνικά, καθώς η καλαβριανή εκδοχή θεωρείται πως είναι κοντινότερα στα νέα ελληνικά. Η καλαβριανή διάλεκτος δεν είχε ποτέ εκτεταμένη χρήση, όπου εκτός από την καθημερινή επικοινωνία μεταξύ των ομιλητών της δεν απέκτησε ποτέ κάποιον σημαντικό ρόλο στην τοπική αυτοδιοίκηση, λογοτεχνία, ή εκκλησιαστικά ζητήματα. Η χρήση της διαλέκτου έχει τις ρίζες της στην εποχή των αρχαίων ελληνικών αποικιών  της Μεγάλης Ελλάδας, ενώ κατά τον Μεσαίωνα η ευρύτερη περιοχή διατέλεσε από το 536 έως το 1071 υπό την διοίκηση των Βυζαντινών -ως θέμα της Καλαβρίας-, έως ότου κατακτήθηκε από τους Νορμανδούς. Η γλώσσα δοκιμάστηκε ιδιαίτερα τον 20ό αιώνα ειδικά κατά την περίοδο της φασιστικής Ιταλίας καθώς η χρήση της ακολουθούνταν από στίγμα μη ιταλικότητας και αποθαρρύνονταν ενεργά από τις αρχές. Σήμερα η γλώσσα χρησιμοποιείται σε 9 κωμοπόλεις της περιοχής της Μποβεσία, στις οποίες περιλαμβάνονται η Χώρα του Βούα, Ρογκούντι, Γκαλιτσιανό, Κοριό ντι Ρογκούντι, Μπόβα Μαρίνα και η πόλη Ρέτζιο ντι Καλάμπρια. Στα χαρακτηριστικά της γλώσσας είναι πως δεν διατηρεί το τελικό -ς, π.χ. η λέξη *γάϊδαρος* προφέρεται ως *γκάνταρο* / *gadaro*, ενώ για την γραφή της χρησιμοποιείται η λατινική γραφή αντί για το ελληνικό αλφάβητο.

Υπάρχουν 2 περιοδικά σε κυκλοφορία στην περιοχή, το *I Riza (Η Ρίζα)* το οποίο είναι τρίγλωσσο σε γκρίκο, ιταλικά, και νέα ελληνικά και εκδίδεται κάθε 4 μήνες, και το *CUMELCA* το οποίο εκδίδεται κάθε 3.

## Δείγμα κειμένου



**Καλαβριανή Γκρίκο***To gadaro ce lo lico*

Mia mera, asce purrì, ena gadàro evoscevvje charapimèno, chorto chlorò sce ena mmali mesa sta vunà. Ecì condà iche era rrìaci pu trèchonda èsteddhe mia mùsica glicìa me to lìgo nerò frisco ce catharò.



**Νέα ελληνική γλώσσα***Ο γάιδαρος και ο λύκος*

Μια μέρα, το πρωί, ένα γαϊδουράκι βοσκούσε χαρούμενο, χόρτο χλωρό σ'ένα λιβάδι μέσα στα βουνά. Εκεί κοντά είχε ένα ρυάκι που τρέχοντας έκανε μια μουσική γλυκιά με το λίγο νερό φρέσκο και καθαρό.



**Ιταλική γλώσσα***L'asino e il lupo*

Un mattino un asino pascolava beato in un prato d'erba tenera su un piano tra due montagne. Nelle vicinanze scorreva un ruscello, producendo un allegro mormorio con la sua acqua fresca e limpida



## Παραπομπές


## Εξωτερικοί σύνδεσμοι
* Κατάλογος βιβλιογραφίας - glottolog.org
* Ομιλία κατοίκου της περιοχής, Ολυμπία Σκουιλάτσι - youtube.org
*Ριντινέντα, παραδοσιακό καλαβρέζικο τραγούδι Γκρίκο- youtube.com

Κατηγορία:Ελληνικές γλώσσες
Κατηγορία:Γλώσσες της Ιταλίας
Κατηγορία:Επαπειλούμενες γλώσσες
Βούδας του Ναού της Πηγής

Ο **Βούδας του Ναού της Πηγής** (κινεζικά: *中原大佛*, απλοποιημένοι χαρακτήρες *鲁山大佛*) είναι γιγάντιο άγαλμα που αναπαριστά τον Βαϊροκάνα Βούδα (ένας ουράνιος Βούδας που συχνά θεωρείται το ουράνιο ή «πραγματικό» σώμα του ιστορικού Βούδα) και βρίσκεται στον Δήμο Zhaocun, στην πόλη Πινγκντινγκσάν της επαρχίας Χενάν της Κίνας. Ανεγέρθηκε από το 1997 έως το 2008 στην περιοχή «ιδιαίτερου φυσικού κάλλους» Φοντουσάν, κοντά στην Εθνική Οδό no. 311. Οι γεωγραφικές συντεταγμένες του αγάλματος είναι πλάτος 33°46΄30΄΄ Β και μήκος 112°27΄03΄΄ Δ.

Με ύψος 128 μέτρα και επιπλέον βάθρο ύψους 25 μέτρων, ήταν το υψηλότερο άγαλμα στον κόσμο από την ολοκλήρωσή του κυρίως σκελετού του το 2002 μέχρι τον Οκτώβριο του 2018, οπότε το ξεπέρασε το Άγαλμα της Ενότητας στην Ινδία με ύψος 182 μέτρα. Πριν την ολοκλήρωση του Βούδα του Ναού της Πηγής, τα πρωτεία κατείχε το Ουσίκου Νταϊμπούτσου, ένα άγαλμα του Αμιτάμπα Βούδα στην πόλη Ουσίκου της Ιαπωνίας, με 110 μέτρα συν 10 μέτρα βάθρου. Υπήρχε ένας άτυπος συναγωνισμός για το ποιος τόπος θα έχει το υψηλότερο άγαλμα Βούδα στον κόσμο.

## Περιγραφή
Το άγαλμα συμπεριλαμβάνει έναν «θρόνο του λωτού» ύψους 19,3 μέτρων πάνω από το βάθρο των 25 μέτρων. (Για σύγκριση, το βάθρο του Αγάλματος της Ελευθερίας, που δεν είναι οργανικό μέρος του γλυπτού, έχει ύψος 46,5 μέτρα και το ίδιο το άγαλμα άλλα τόσα.) Επιπλέον, ο λόφος πάνω στον οποίο υψώνεται ο Βούδας του Ναού της Πηγής αναδιαμορφώνεται για να σχηματισθούν δύο επιπλέον βάθρα, το ανώτερο με ύψος 15 μέτρα. Σύμφωνα με μία άποψη, το συνολικό ύψος του *μνημείου* ανέρχεται σήμερα σε 208 μέτρα.

Ολόκληρο το έργο εκτιμάται ότι κόστισε περίπου 48 εκατομμύρια ευρώ, από τα οποία μόλις τα 16 εκατομμύρια ξοδεύθηκαν στο καθαυτό άγαλμα. Σύμφωνα με το αρχικό σχέδιο, θα αποτελείτο από 1.100 τεμάχια χαλκού με συνολικό βάρος χιλίων τόνων. Κάτω από το άγαλμα βρίσκεται ένα βουδιστικό μοναστήρι.

Το όνομα του αγάλματος οφείλεται στην κοντινή θερμοπηγή *Τιαν-ρούι*, της οποίας τα νερά, με θερμοκρασία 60&nbsp;°C, είναι ονομαστά στην επαρχία για τις ιαματικές τους ιδιότητες. Ο παρακείμενος «Ναός της Πηγής» (Foquan), έργο της περιόδου της Δυναστείας Τανγκ, φιλοξενεί την Καμπάνα της Καλής Τύχης, που είναι εγκατεστημένη στην κορυφή Κεφάλι του Δράκου. Αυτή η μπρούτζινη καμπάνα ζυγίζει 116 τόνους.

## Δείτε επίσης
* Κατάλογος των υψηλότερων αγαλμάτων

## Παραπομπές


## Εξωτερικοί σύνδεσμοι
* Φωτογραφίες:
** άποψη από κάτω
** η περιοχή Φοντουσάν

Κατηγορία:Αγάλματα
Κατηγορία:Κτίρια και κατασκευές στην Κίνα
Κατηγορία:Χενάν
Κωνσταντίνος Περιφανάκης

Ο **Κωνσταντίνος Ε. Περιφανάκης** (γενν. 1900) ήταν Έλληνας νομικός και φιλόσοφος, καταγόμενος από τη Σύρο.

Ο Κ. Περιφανάκης διετέλεσε νομικός σύμβουλος του Κράτους και καθηγητής της φιλοσοφίας του Δικαίου στο Πανεπιστήμιο της Ελιζαμπετβίλ το 1961. Μεταξύ των έργων του συγκαταλέγονται και τα παρακάτω:

* *Εγχειρίδιον εμπορικού δικαίου - εξαιρέσει του Ναυτικού Δικαίου* (με τους Edmond Eugen Thaller και J. Percerou), 7η έκδ., αναθεωρηθείσα και συγχρονισθείσα, εκδ. Δημητράκου, Αθήναι 1925
* *La theorie grecque du droit et le classicisme actuel*,  Imp. G. Xenos, Athenes 1946
* *Ερμηνεία του εμπορικού δικαίου*, επιμ. Αγγέλου Α. Ζάννου, εν Αθήναις 1956
* *La relativite des concepts juridiques*, Athenes 1958
* *Evolution sociale, progres juridique, et progres moral*, 2η έκδ. (αναθεωρημένη και επηυξημένη),  Athenes 1960
* *Αι πηγαί του δικαίου εν τη συγκριτική επιστήμη και στοιχεία του συγκριτικού αστικού δικαίου*, εν Αθήναις 1966
* *La force et le droit (realite brutale et les principles)*,  Athenes 1970
* *Αι περί γάμου αντιλήψεις των αρχαίων Ελλήνων*
* *Οι σοφισταί και το δίκαιον*
* *Φορολογική ισονομία*

## Πηγές
* *Παγκόσμιο Εγκυκλοπαιδικό Λεξικό* «Χάρη Πάτση», τόμος Δεύτερος, σελ. 819

Κατηγορία:Έλληνες νομικοί
Κατηγορία:Έλληνες φιλόσοφοι
Σκωτσέζικο πρωτάθλημα ποδοσφαίρου ανδρών 2018-19

Το Σκωτσέζικο πρωτάθλημα ποδοσφαίρου ανδρών 2018-19 είναι η 6η σεζόν της Πρέμιερσιπ Σκωτίας, της πρώτης κατηγορίας της Σκωτίας. Η σεζόν ξεκίνησε στις 4 Αυγούστου 2018.

## Γήπεδα και τοποθεσίες

## Βαθμολογία (εώς τώρα)

## Αποτελέσματα αγώνων 1-22

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 

 
 
 
 
 
 
 
 
 
 
 
 
|}

## Θέσεις ανά αγωνιστική

 

Updated: 4 May 2019

## Παραπομπές


Κατηγορία:Ποδοσφαιρικές διοργανώσεις Σκωτίας
Πηνελόπη Παυλοπούλου

Η **Πηνελόπη Παυλοπούλου**, γεννημένη στις 3 Μαρτίου 1996 στην Αθήνα, είναι Ελληνίδα αθλήτρια της καλαθοσφαίρισης. Διαθέτοντας ύψος 172 εκατοστά, αγωνίζεται ως πόιντ γκαρντ. Από τον Ιούνιο του 2025 έχει υπογράψει τριετές συμβόλαιο με την ομάδα του Αθηναϊκού Βύρωνα. Έχει αγωνιστεί σε όλα τα ηλικιακά κλιμάκια των αναπτυξιακών εθνικών ομάδων της Ελλάδας, ενώ από το 2018 καλείται και στην Εθνική Ελλάδας Γυναικών.

## Στατιστικά διεθνών διοργανώσεων
*Τελευταία ενημέρωση*: *23 Ιουλίου 2025*

#### Διοργανώσεις με την Εθνική Ελλάδος
Σύμφωνα με το αρχείο της FIBA, η Παυλοπούλου παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Ελλάδας Γυναικών: 

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Παυλοπούλου παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Παυλοπούλου παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Η Πηνελόπη είναι κόρη του Αναστασίου και της Νεφέλης Παυλοπούλου. Είναι αμφότεροι γιατροί, καρδιολόγος και οφθαλμίατρος αντίστοιχα. Έχει έναν αδερφό, το Βασίλη.

Η Παυλοπούλου είναι πτυχιούχος του Πολιτειακού Πανεπιστημίου της Ουάσινγκτον στον τομέα της Διοίκησης Πληροφοριακών Συστημάτων. Διαθέτει επίσης μεταπτυχιακό στη Διοίκηση, στην Ανάλυση Δεδομένων και στην  Ασφάλεια Πληροφοριακών Συστημάτων.

## Παραπομπές


## Εξωτερικοί σύνδεσμοι
* Πηνελόπη Παυλοπούλου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Pinelopi Pavlopoulou, στατιστικά στον επίσημο ιστότοπο της FIBA. 
* Pinelopi Pavlopoulou, στατιστικά στον ιστότοπο EuroBasket.com. 
* Pinelopi Pavlopoulou, στατιστικά στον ιστότοπο ProBallers.com. 
* Pinelopi Pavlopoulou, στατιστικά στον ιστότοπο FlashScore.com. 
* Pinelopi Pavlopoulou, στατιστικά στον ιστότοπο SofaScore.com. 
* Pinelopi Pavlopoulou, στατιστικά στον ιστότοπο του Πολιτειακού Πανεπιστημίου της Ουάσινγκτον. 
* Pinelopi Pavlopoulou, στατιστικά στον ιστότοπο του ESPN για το γυναικείο κολλεγιακό πρωτάθλημα. 
* Pinelopi Pavlopoulou, στατιστικά στον ιστότοπο του Sports-reference.com για το γυναικείο κολλεγιακό πρωτάθλημα. 
* 
* 
* 
* Πηνελόπη Παυλοπούλου, επίσημος λογαριασμός στο TikTok.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Αργυρούπολης
Κατηγορία:Καλαθοσφαιρίστριες Πανιωνίου
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες Σέπσι
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Άρκα Γκντίνια
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Λιμπερταδόρες
Κατηγορία:Καλαθοσφαιρίστριες Σοπρόν
Κατηγορία:Καλαθοσφαιρίστριες Αθηναϊκού
Κατηγορία:Καλαθοσφαιρίστριες NCAA
Κατηγορία:Πόιντ γκαρντ
Ραμόν Νοβάρρο

Ο **Ραμόν Νοβάρρο** (*Ramon Novarro*, αυθεντικό ονοματεπώνυμο *Jose Ramón Gil Samaniego*, 6 Φεβρουαρίου 1899 – 30 Οκτωβρίου 1968) ήταν Μεξικανός ηθοποιός της σκηνής και του κινηματογράφου, όπως και της τηλεόρασης. Η καριέρα του άρχισε το 1917 κατά τη διάρκεια του βωβού κινηματογράφου και σταδιακά αναδείχθηκε σε κορυφαίο καλλιτέχνη των δεκαετιών του ’20 και του ’30. Προβλήθηκε από τα μέσα της εποχής της ακμής του ως Λατίνος εραστής, ενώ θεωρήθηκε πρότυπο αρρενωπότητας, ιδιαίτερα μετά τον πρόωρο θάνατο του Ροντόλφο Βαλεντίνο. Μία από τις μεγαλύτερες επιτυχίες του ήταν η συμμετοχή του στην ταινία «Μπεν Χουρ», το 1926. Μετά την εμφάνιση του ομιλούντος σινεμά η δημοτικότητά του άρχισε να πέφτει, με αποτέλεσμα, σταδιακά, να περιπέσει σε δυσμένεια και να του προτείνονται μόνο δευτερεύοντες ρόλοι. Παράλληλα, ο Νοβάρρο, προσπαθούσε να ισορροπήσει μεταξύ των Προτεσταντικών του πεποιθήσεων και της ομοφυλοφιλίας του. Τα τελευταία χρόνια της ζωής του υπέφερε από μελαγχολία, λόγω του παραγκωνισμού του από το χώρο του θεάματος. Το τέλος του υπήρξε ιδιαίτερα βίαιο, αφού δολοφονήθηκε με άγριο τρόπο από δύο αδελφούς, μέσα στο διαμέρισμά του.

## Πηγές
* Φύλλο εφημερίδας «Έθνος» της 2 Νοεμβρίου 1968, σελ. 2, «Ραμόν Νοβάρρο, οικτρό τέλος ενός ειδώλου της οθόνης».

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί βωβών ταινιών
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί θεάτρου
Κατηγορία:Μεξικανοί ηθοποιοί τηλεόρασης
Κατηγορία:Μεξικανοί ηθοποιοί θεάτρου
Κατηγορία:Μεξικανοί ηθοποιοί βωβών ταινιών
Κατηγορία:Γκέι ηθοποιοί
Κατηγορία:Μεξικανοί ηθοποιοί κινηματογράφου
Κατηγορία:Μεξικανοί σκηνοθέτες κινηματογράφου
Κατηγορία:ΛΟΑΤ Χριστιανοί
Δανικό πρωτάθλημα ποδοσφαίρου ανδρών 2018-19

Το Δανικό πρωτάθλημα ποδοσφαίρου ανδρών 2018-19 είναι η 29η σεζόν της Σουπερλίγκα Δανίας. Το πρωτάθλημα ξεκίνησε στις 13 Ιουλίου 2018 και ολοκληρώθηκε τον Μάιο του 2019.

## Έδρες και τοποθεσίες

## Βαθμολογία (εώς τώρα)

 

## Αποτελέσματα

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
|}

## Πλέι-Οφ Πρωταθλητή

Οι ομάδες μετέφεραν όλους τους πόντους από την κανονική περίοδο.

## Πλέι-Οφ Υποβιβασμού

### Όμιλος Α'


### Όμιλος Β'



## Πλέι-Οφ Ευρώπης

Ο νικητής θα αντιμετωπίσει την 3η ομάδα από τα Πλέι-Οφ Πρωταθλητή.

### Τελικός Πλέι-Οφ Ευρώπης

Εδώ αγωνίστηκαν η 4η ομάδα από τα πλέι-οφ πρωταθλητή με την νικήτρια από τα πλέι-οφ Ευρώπης. Ο νικητής αυτού του αγώνα κέρδισε μια θέση για το Γιουρόπα Λιγκ της επόμενης περιόδου. 

----
Η Μπρόντμπυ ΙΦ κέρδισε μια θέση στο ΟΥΕΦΑ Γιουρόπα Λιγκ 2019-20.

## Πλέι-Οφ Υποβιβασμού (Νοκ-Άουτ)

----
Ο νικητής του αγώνα 1 τερμάτισε 11ος στην βαθμολογία και παρέμεινε στην πρώτη κατηγορία. Ο ηττημένος του αγώνα 2 τερμάτισε 14ος στην βαθμολογία και υποβιβάστηκε απευθείας στην 2η κατηγορία.

## Πηγές
* Επίσημος ιστότοπος

## Παραπομπές


Πρωταθλημα 2018
Παμίρ (ποταμός)

thumb|Χάρτης του διαδρόμου Ουακχάν, συμπεριλαμβανομένου του Παμίρ|300px|right
Ο **Παμίρ** είναι ποταμός στο Τατζικιστάν και το Αφγανιστάν. Είναι παραπόταμος του ποταμού Παντζ, και σχηματίζει τα βόρεια σύνορα του Ουακχάν.

Ο ποταμός πηγάζει από τα όρη Παμίρ στην επαρχία Γκόρνο-Μπανταχσάν στα ανατολικά του Τατζικιστάν. Ρέει ανάμεσα στην οροσειρά Ουακχάν (νότια) και το νότιο τμήμα της οροσειράς Αλιτσούρ (βόρεια). Ξεκινά από τη λίμνη Ζορκούλ, σε ύψος 4.130 μέτρων, και έπειτα ρέει δυτικά και νοτιοδυτικά. Κοντά στην πόλη Λανγκάρ, σε υψόμετρο 2.799 μέτρων, συμβάλει με τον ποταμό Ουακχάν και σχηματίζει τον ποταμό Παντζ. Ο Παμίρ σχηματίζει τη μεθόριο μεταξύ Τατζικιστάν και Αφγανιστάν σε ολόκληρο το μήκος του. Βορειοδυτικά του Λανκάρ βρίσκονται η κορυφή Καρλ Μαρξ σε υψόμετρο 6.726 μέτρων και η κορυφή Φρίντριχ Ένγκελς σε υψόμετρο 6.507 μέτρων. Στην πλευρά του Τατζικιστάν υπάρχει δρόμος που κινείται παράλληλα με τον ποταμό έως την πόλη Χαργκούς όπου στρέφεται βόρεια στον αυτοκινητόδρομο Παμίρ. Δευτερεύων δρόμος συνεχίζει ανατολικότερα από τη λίμνη Ζορκούλ έως περίπου τα σύνορα με την Κίνα.

Ο Τζον Γουντ ήταν ο πρώτος Ευρωπαίος που προσπάθησε να βρει την πηγή του ποταμού Ώξου, ή Παμίρ. Πραγματοποίησε πρωτοποριακό ταξίδι το 1839 και έφτασε στη λίμνη Ζορκούλ.

## Παραπομπές


Κατηγορία:Ποταμοί του Αφγανιστάν
Κατηγορία:Ποταμοί του Τατζικιστάν
Κριτική του μαρξισμού

Οι **κριτικές του μαρξισμού** προέρχονται από διάφορες πολιτικές ιδεολογίες και ακαδημαϊκούς κλάδους. Αυτές περιλαμβάνουν γενικές επικρίσεις για έλλειψη εσωτερικής συνοχής, επικρίσεις που σχετίζονται με τον ιστορικό υλισμό, ότι είναι ένας τύπος ιστορικού ντετερμινισμού, η ανάγκη καταστολής των ατομικών δικαιωμάτων, ζητήματα με την εφαρμογή του κομμουνισμού και οικονομικά ζητήματα όπως η απουσία ενδείξεων τιμών. Επιπροσθέτως, αναγνωρίζονται συχνά εμπειρικά και επιστημολογικά προβλήματα.

## Εξωτερικοί σύνδεσμοι

* Marxism Unmasked: From Delusion to Destruction
* Marx and totalitarianism
* ''Main Currents of Marxism. Volume I: The Founders, Volume II: The Golden Age, Volume III: The Breakdown'' critique by Leszek Kołakowski
* ''The Open Society and Its Enemies. Volume II: The High Tide of Prophecy (Hegel, Marx and the Aftermath)'' critique by Karl Popper
* Science and Pseudoscience (transcript)  includes a critique by Imre Lakatos
* Marxism As Pseudo-science by Ernest Van Den Haag

Κατηγορία:Μαρξισμός
Δ΄ Τάγμα «Αλί Ντεμί»

Το **Δ' Τάγμα "Αλή Ντεμί"** (IV/15) ήταν τάγμα του ΕΛΑΣ, που δημιουργήθηκε τον Μάη του 1944. Είχε μικτή σύσταση από Έλληνες και Τσάμηδες.
Η δράση του καθώς και η σύνθεση του αποτελεί θέμα διαφωνίας.

## Ονομασία
Το όνομα του τάγματος προήλθε από τον κομμουνιστή και μεταξύ των ιδρυτών του Κομμουνιστικού κόμματος Αλβανίας Αλί Ντεμί γεννημένο στους Φιλιάτες της Ηπείρου που σκοτώθηκε το 1943 πολεμώντας στην Αλβανία τις Γερμανικές δυνάμεις κατοχής.

## Σύνθεση του τάγματος, απόψεις των Ιστορικών
Σύμφωνα με τον Λάμπρο Μπαλτσιώτη το τάγμα είχε πολλούς χριστιανούς καθώς και Τσάμηδες από τη περιοχή της Αλβανίας. Ο Pellumb Xhufi αναφέρει ότι το τάγμα είχε 500 Τσάμηδες. Ο Αθανάσιος Γκοτοβός αναφέρει ότι ήταν πολύ περιορισμένος ο αριθμός των Τσάμηδων που εντάχθηκαν στο IV/15 τάγμα ενώ αναφέρει ότι οι περισσότεροι από αυτούς ήταν πρώην επίστρατοι σε δοσιλογικές οργανώσεις.

## Δράση
Το τάγμα ήταν ενεργό για ένα πολύ περιορισμένο χρονικό διάστημα, καθώς πήρε μέρος μόνο σε αψιμαχίες.

## Δημόσια Ιστορία
Η ύπαρξη και δράση των Τσάμηδων εντός του συγκεκριμένου τάγματος έχει χρησιμοποιηθεί για να μειωθεί το *στίγμα του δοσιλογισμού* από πολλούς Αλβανούς συγγραφείς.

## Παραπομπές

Κατηγορία:Ελληνικός Λαϊκός Απελευθερωτικός Στρατός
Κατηγορία:Τσάμηδες